Skradikveita



Skradikveita er en tidligere veit i Midtbyen i Trondheim som gikk øst-vest fra Gjetveita og til Prinsens gate parallelt med Olav Tryggvasons gate. Skradikveita var i sin tid kjent som byens smaleste veit og den forsvant etter kommunal utbygging på 1950-tallet.

Historie 
Skradikveita kan settes i sammenheng med traseen til andre veiter som Ørjaveita, Taraldsgårdsveita, Tyrkrisveita og den eldre Sandstretet, som gikk øst-vest helt nord i byen. Dette var et mye eldre gateløp enn dagens Sandgata, som ligger like vest for Skradikveita. Tidlig på 1700-tallet var veita regnet for å være et tverrløp til Gjetveita og gikk derfor under dette navnet. Utover 1700-årene gikk veita også under navnene Nannoveita og Nalloveita, som mest sannsynlig stammer fra kobberslager Peder Nall (død i 1757).

I 1777 kjøpte Johan Heinrich Schradich gården i nummer 3 i veita. Han var nylig ansatt som svenn ved Sukkerraffineriet ved Kalvskinnet og kom til å gi veita sitt navn. Ifølge kildene var navnet brukt allerede fra 1754, samme år som Sukkerraffineriet var ferdigstilt, så det er en mulighet for at Schradich hadde bopel i veita før han ble gårdeier.<ref>Terje Bratsberg. Trondheim byleksikon. «Skradikveita» s. 486</ref> Veita var preget av småhusbebyggelse og ble med tiden relativt forslummet utover 1800-årene og begynnelsen av 1900-årene.

På 1950-tallet forsvant veita da bygningene på sørsiden ble revet høsten 1954 til fordel for å gi plass til kommunens administrasjonsbygg og Sentralbadet i Prinsens gate 61 (åpnet 1959). 

 Bildegalleri 

 Referanser 

 Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim'', Trondheim kommune.

Eksterne lenker 
 Wikioppføring av «Skradikveita» hos Strinda historielag

Tidligere veier i Trondheim
Midtbyen (Trondheim)‎